CELEX: 32017R1472
Language: lt
Date: 2017-08-11 00:00:00
Title: 2017 m. rugpjūčio 11 d. Komisijos įgyvendinimo reglamentas (ES) 2017/1472 dėl tam tikrų prekių klasifikavimo Kombinuotojoje nomenklatūroje

15.8.2017   
               
               
                  LT
               
               
                  Europos Sąjungos oficialusis leidinys
               
               
                  L 210/1
               
            KOMISIJOS ĮGYVENDINIMO REGLAMENTAS (ES) 2017/1472
      2017 m. rugpjūčio 11 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:
      
                  (1)
               
               
                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
               
            
                  (2)
               
               
                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
               
            
                  (3)
               
               
                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
               
            
                  (4)
               
               
                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
               
            
                  (5)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. rugpjūčio 11 d.
         
            
               Komisijos vardu
            
            
               Pirmininko pavedimu
            
            Stephen QUEST
            
               Generalinis direktorius
            
            
               Mokesčių ir muitų sąjungos generalinis direktoratas
            
         
      
      
         (1)  OL L 269, 2013 10 10, p. 1.
      
         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
         PRIEDAS
         
                     Prekių aprašymas
                  
                  
                     Klasifikavimas
                     (KN kodas)
                  
                  
                     Motyvai
                  
               
                     (1)
                  
                  
                     (2)
                  
                  
                     (3)
                  
               
                     Užuolaidai kabinti skirtas aliuminio karnizas (dušo užuolaidos karnizas). Jį sudaro du tuščiaviduriai aliuminio vamzdžiai. Siauresnis vamzdis įkištas į platesnį vamzdį. Karnizo ilgį galima reguliuoti, o platesnio vamzdžio viduje esantis plieninis spyruoklinis mechanizmas skirtas abiem vamzdžiams prispausti prie sienų.
                     Gaminys pateikiamas be užuolaidos ar užuolaidos žiedų.
                     Žr. paveikslą (*1).
                  
                  
                     8302 41 90 
                  
                  
                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8302 , 8302 41  ir 8302 41 90  atitinkančiais prekių aprašymais.
                     Gaminys nelaikytinas santechnikos įranga ir nepriskirtinas 7615 20  subpozicijai, nes jam nebūdingos vonios kambariui skirto gaminio objektyvios charakteristikos. Jis yra tinkamas naudoti bet kurioje pastato vietoje, pavyzdžiui, užuolaidai pakabinti priešais langą arba duris.
                     Dėl savo objektyvių charakteristikų (spyruoklinio mechanizmo, galimybės reguliuoti ilgį ir nedideliam svoriui (pavyzdžiui, užuolaidai) išlaikyti pritaikytos konstrukcijos) gaminys skirtas naudoti kaip užuolaidos karnizas, o ne kaip 7604  pozicijai priskiriamas paprastas aliuminio strypas. Užuolaidų karnizai priskiriami 8302  pozicijai (taip pat žr. Suderintos sistemos paaiškinimų 8302  pozicijos paaiškinimų D dalies 5 punkto antrą pastraipą).
                     Gaminys nelaikytinas nei durų tvirtinimo ir montavimo įtaisu iš netauriųjų metalų, kuriam priskirtinas KN kodas 8302 41 10 , nei langų ir langų-durų tvirtinimo ir montavimo įtaisu iš netauriųjų metalų, kuriam priskirtinas KN kodas 8302 41 50 , nes jam nebūdingos objektyvios charakteristikos, iš kurių būtų matyti, kad jis skirtas durims arba langams ir langams-durims.
                     Todėl gaminys laikytinas kitu pastatų įrangai skirtu aptaisu, tvirtinimo ir montavimo įtaisu bei panašiu gaminiu iš netauriųjų metalų ir jam priskirtinas KN kodas 8302 41 90 .
                  
               
            
         
            (*1)  Paveikslai pateikiami tik dėl informacijos.